Jamie Dornan word weer pa | SARIE
Jamie Dornan word weer pa
Die 50 Shades of Grey-akteur Jamie Dornan en sy vrou, Amelia, verwag hul tweede kind, berig Hello!.
Die paartjie het reeds ’n 2-jarige dogter, Dulcie. Jamie het voorheen in ’n onderhoud gesê hy is nou meer verlief op Amelia as aan die begin van hul verhouding. Hulle is in 2012 getroud.
Jamie het bekendheid verwerf toe hy die rol van Christian Grey, in die fliek van die gelyknamige trilogie deur E.L. James, vertolk het. Die boeke, met veelbesproke sekstonele, het sedert 2011 wêreldwyd rekordverkope behaal.
Jamie sal weer in die tweede fliek, 50 Shades Darker wat in 2017 uitgereik word, te sien wees.
Mr. Grey, Jamie Dornan, is hier in SA!
‘Mnr. Grey’: Ek was g’n Casanova op skool
Eerste kykie – só lyk mnr. Grey in die fliek Tuks-dosent op Vaalbank doodgeskiet
Tuesday, 28 March 2017 09:21
Tuks landbou-ekonoom dr Frikkie Liebenberg is op 10 Maart op sy kleinhoewe in Vaalbank doodgeskiet.
Drie mense in die omgewing het tussen 9 nm en 10 nm skote gehoor, maar werkers het Frikkie se lyk eers Saterdagoggend 7 vm gekry. Hy is in die rug geskiet waar hy voor sy skootrekenaar gesit het. Die rekenaar is nie gesteel nie.
Die kleinhoewe se heiningdrade is geknip en ‘n venster is gebreek. Volgens Vasti van der Merwe van die Bronkhorstspruitse Gemeenskapspolisiëringsforum (GPF) is die venster gebreek om by die huis in te kom. Daar is bloed in die huis gevind, maar of dit Frikkie of een van die verdagtes se bloed is, sal eers ná forensiese ondersoeke vasgestel kan word. Dit lyk vir die GPF of daar ‘n skietery was en een van die verdagtes gewond is.
Volgens polisiewoordvoerder, kol Lungelo Dlamini, is Frikkie deur die venster geskiet, en is daar geen tekens dat die huis betree is of dat iets gesteel is nie. Hy sê Frikkie se vuurwapen is langs hom gevind en dit is onduidelik of hy ‘n skoot afgevuur het.
Tog is daar bespiegelings dat ‘n gewonde persoon later die dag deur ‘n ambulans naby die Wet Nose Dierereddingsentrum opgelaai is. Die gerug kon nie bevestig word nie.
Die gemeenskap het die Saterdagoggend die gebied afgesper en vir die polisie se honde-eenheid gewag om die spoor te volg. Die polisie het rondom 10 vm opgedaag, maar die soektog is teen
2 nm afgelas.
Die 53-jarige Frikkie het die afgelope nege maande alleen op die Vaalbank-hoewe gebly ná sy egskeiding. Hy word deur sy twee kinders, ‘n 14-jarige dogter en agtjarige seun, asook drie broers en twee susters oorleef.
Frikkie was ‘n senior lektor aan die fakulteit natuur- en landbouwetenskappe aan die Universiteit van Pretoria. Hy was verbonde aan die departement landbou-ekonomie en plattelandse ontwikkeling.
Vroeg in Januarie is ‘n afgetrede landbouwetenskap-dosent se lyk in die openbare toilette by die Musaion-gebou op die Tuks-kampus gevind. Johan de Beer was ná sy aftrede instandhoudingsbestuurder by die universiteit. Sy moord is onopgelos.